Κ. Καρυωτάκης, Σαν δέσμη από τριαντάφυλλα

#### ΤΟ ΠΟΙΗΜΑ ΚΑΙ Ο ΠΟΙΗΤΗΣ:

#### Από τη συλλογή «Ελεγεία και σάτιρες» (1927) - Ο Κ. ανήκει στην λεγόμενη «Γενιά του 1920» μια γενιά από ολιγογράφους ποιητές που τους χαρακτηρίζει η ατμοσφαιρικότητα, η μελαγχολία, η απαισιοδοξία, η κρίση ιδανικών – Ο Κ. αυτοκτόνησε το 1928

#### ΘΕΜΑ:

#### Η αδυναμία του ποιητή να συμμετάσχει συναισθηματικά στην όμορφη νύχτα που έρχεται (και στη ζωή, συνολικότερα)

#### ΕΝΟΤΗΤΕΣ- ΣΤΡΟΦΕΣ:

#### Α. Η μαγική-ερωτική ατμόσφαιρα που δημιουργείται με τον ερχομό της νύχτας

#### Β. Η αδυναμία ανταπόκρισης του ποιητή

#### ΑΦΗΓΗΜΑΤΙΚΑ-ΕΚΦΡΑΣΤΙΚΑ ΜΕΣΑ:

#### Στην πρώτη ενότητα περιγράφεται η (μάλλον καλοκαιρινή) βραδιά μέσα από μια διαδοχή ρεαλιστικών εικόνων - παρομοιώσεων, μεταφορών. Αποδίδεται έτσι η μαγεία, ο ερωτισμός της βραδιάς. Ο ποιητής αρχικά φαίνεται να τα απολαμβάνει (στ. 5-6), περπατώντας με το παλτό στο χέρι και κοιτώντας την σελήνη. Η ενότητα κλείνει με ειρωνική αναφορά στην τέχνη του (ποίηση), η οποία δεν τον βοηθάει να μπει πραγματικά σε αυτή την ατμόσφαιρα (στ. 11-12).

#### Στην δεύτερη ενότητα ανατρέπεται η διάθεση της πρώτης. Δεσπόζει η μεταφορά του πρώτου στίχου (στ. 13 - «σπασμένα φτερά»). Ο ποιητής δεν μπορεί να «πετάξει», να χαρεί, να συμμετάσχει στη χαρά της ζωής. Αδυναμία επικοινωνίας του «εσωτερικού» του και του εξωτερικού κόσμου: η ζωή δεν έχει νόημα για αυτόν

#### ΓΛΩΣΣΑ - ΥΦΟΣ:

#### Δημοτική – Εξομολογητικό ύφος (χρήση α΄ ενικού). Επίσης: σατιρικό (ειρωνικό, σαρκαστικό) και ελεγειακό (συντομία, λεπτότητα, μελαγχολία), όπως εξαγγέλλεται στον τίτλο της συλλογής

#### ΣΤΟΙΧΕΙΑ ΜΟΝΤΕΡΝΙΣΜΟΥ:

#### Άνισες στροφές, χρήση μέτρου (ιαμβικού) αλλά ασύμμετρη έκταση στίχων, σχεδόν «τυχαία» ομοιοκαταληξία. Ειρωνεία και αυτοσαρκασμός, εξομολογητικό ύφος. Ιδιαίτερη, υποβλητική γραφή με πρωτότυπες εικόνες και διατυπώσεις (στ. 7-10, 13)